سلام عليكم ..انا طالبة في ساتة.طب ولي صديقة عزيزة توفت اختها فجأة ..انا خايفة علي صديقتي جدا كنت عايزة اعرف استشير حد نفسي لو في حاجة معينة اعملها معاها ..او حاجات ابعدها عنها ..اي حاجة recommended في الحالات دي ؟ونسألكم الدعاء
خليكي جمبها، ولما اللمة تفضى افضلي انت. ميلي عليها قوليلها هكلمك بكرة، تحبي يكون امتى. بعدها قوليلها: محتاجة اقابلك ممكن اجي امتى؟ خليكي متاحة بلا ضغط. بلاش كلام من نوعية: خليكي مؤمنة، هي في مكان أفضل. وقولي كلام من نوعية: أنا متفهمة قد ايه مصابك، ساعديني أكون جمبك. كل ده لو مش حاساه وقده متقوليهوش. شوفي الحاجات اللي ممكن تكون محتاجاها ومعندهاش طاقة لها واعمليها، كتبها، سجليلها المحاضرات والدروس، لو هي لوحدها اعرضي عليها بقوة إنك تروقيلها البيت.